הכל יהיה בסדר (סדרת טלוויזיה)

הכל יהיה בסדר (באנגלית: Everything's Gonna Be Okay) היא סדרת טלוויזיה דרמטית-קומית אמריקאית שיצר הקומיקאי האוסטרלי ג'וש תומאס. תומאס יצר, כתב, ביים וכיכב בעבר בסדרת הטלוויזיה האוטוביוגרפית-למחצה ועטורת הפרסים "קבלו אותי".

הסדרה "הכל יהיה בסדר" עלתה לשידור לראשונה ברשת Freeform ב-16 בינואר 2020. במאי 2020 הסדרה חודשה לעונה שנייה, שעלתה לשידור לראשונה ב-8 באפריל 2021. באוגוסט 2021 הסדרה בוטלה לאחר שתי עונות בלבד.
תקציר
ניקולס (ג'וש תומאס), אנטומולוג הומוסקסואל אוסטרלי בשנות העשרים לחייו, מבקר בלוס אנג'לס, קליפורניה את אביו האמריקאי ואת שתי אחיותיו למחצה - מטילדה בת ה-17 () וז'נייב בת ה-14 (מייב פרס). במהלך ביקורו, אביו של ניקולס מספר לו שהוא חולה סופני בסרטן ומעוניין שלאחר מותו ניקולס יהפוך לאפוטרופוס של מטילדה וז'נייב.

שחקנים ודמויות 

  שם השחקן/ית  שם הדמות  אודות הדמות ג'וש תומאס  ניקולס  אנטומולוג הומוסקסואל נוירוטי אוסטרלי בשנות העשרים לחייו. בסוף העונה השנייה הוא מאובחן כאוטיסט.   מטילדה  אחותו למחצה בת ה-17 של ניקולס, תלמידת תיכון אוטיסטית, מלחינה קלאסית מוכשרת. אדם פייסון  אלכס  בן-זוגו של ניקולס. מייב פרס  ז'נייב  אחותו למחצה בת ה-14 של ניקולס. שואפת להיות סופרת. ליליאן קארייר  דריה  חברתה לכיתה של מטילדה. דריה היא אוטיסטית וא-מיניות. לורי מיי הרננדז  ברב  חברתה לכיתה של ז'נייב. ויויאן וולש  פני  אמו של ניקולס. מתגוררת באוסטרליה. צ'ארלי אוונס  לאונרד  תלמיד תיכון בו מתאהבת ז'נייב. ויקו אורטיז  לינדזי  חברתו של אלכס. קרסן וורנר  ג'רמי  חברה לכיתה של מטילדה. ג'רמי הוא אוטיסט. קמלי סמית'  גב' הול  מורתה של ז'נייב. אייבי וולק  טלולה  חברתה לכיתה של ז'נייב. מייסון גודינג  לוק  תלמיד תיכון בו מתאהבת מטילדה. טימותי אייזק ברונדיג'  זאין  חברה לכיתה של מטילדה, איתו היא שוכבת במסיבה. היי יאנג פארק  סם  מורתה של מטילדה.   מר יאנג  מנהל התיכון בו לומדות מטילדה וז'נייב.   סוז  אמה של דריה. ריצ'רד קיינד  טובי  אביה של דריה. כריסטיאן ולדראמה  אוסקר  תלמיד תיכון בו מתאהבת ז'נייב.   אריק  אביו החירש של אלכס.

 פרקים 

הפקה
פיתוח
ב-10 במאי 2018 פורסם כי Freeform הזמינה פיילוט עבור "הכל יהיה בסדר", שנכתב על ידי הקומיקאי האוסטרלי ג'וש תומאס. ב-12 בדצמבר 2018 פורסם כי בעקבות הפיילוט, Freeform אישרה והזמינה עונה שלמה שתכלול 10 פרקים. כמו כן פורסם כי תומאס ישמש בתפקיד שואו ראנר לצד דייוויד מרטין, ג'ון ת'ודיי, והמפיק האחראי ריצ'רד אלן-טרנר מטעם Avalon Television. סטפני סוודלוב וקווין ווייט ישמשו כמפיקים הראשיים. ב-19 במאי 2020, Freeform חידשה את הסדרה לעונה שנייה, שכללה גם היא 10 פרקים, ושודרה החל מה-8 באפריל 2021 ועד ל-3 ביוני 2021. ב-17 באוגוסט 2021, Freeform ביטלה את הסדרה לאחר שתי עונות בלבד.
ליהוק
לאחר הכרזתו של תומאס כי יככב בסדרה בתפקיד ניקולס, פורסם בנובמבר 2019 כי השחקנית האוטיסטית  תגלם את מטילדה. קרומר עצמה היא אוטיסטית; לדעתה עובדה זו עזרה לה לזכות בתפקיד אף על פי שניגשה לאודישן ללא . באותו חודש לוהקה מייב פרס לתפקיד ג'נבייב, אחותו למחצה בת ה-15 של ניקולס. בינואר 2020, ימים בודדים לפני שידור הבכורה של הסדרה, דווח כי אדם פייסון לוהק לגלם את דמותו של אלכס, בן-זוגו של ניקולס.

הפצה
למחרת שידורם בערוץ Freeform, הפרקים החדשים הפכו זמינים לצפייה ב-Hulu וב-Freeform On Demand. הסדרה הופצה לקהל בינלאומי על ידי Avalon Distribution. באוסטרליה הסדרה משודרת באמצעות שירות הסטרימינג Stan, באותו היום כמו בארצות הברית.

תגובות וביקורות
באתר Rotten Tomatoes, לסדרה יש דירוג של 94% בהתבסס על 17 ביקורות. על פי דעת הרוב, נכתב באתר כי הסדרה "מתוקה, שנונה וחמה" וכי היא "בעלת-לב לא פחות מדמויותיה הכתובות היטב". באתר Metacritic יש לסדרה ציון ממוצע משוקלל של 80 מתוך 100, המבוסס על 6 ביקורות, ציון המעיד על "ביקורות חיוביות בדרך כלל". סטיב גרין מ-IndieWire, שסקר את העונה הראשונה, שיבח את האמפתיה הנרטיבית של התוכנית. לוק באקמאסטר מהגרדיאן כתב שהסדרה היא החמצה, ששיאה הוא פרק פתיחת העונה. לאחר שידורם של שני הפרקים הראשונים של העונה השנייה, המבקר אלכס רייף מ-laughingplace.com כתב כי "כוחה של הסדרה הוא בכך שהיא מתמודדת עם בעיות רציניות בצורה קומית" וכי "התוכנית היא משב-רוח רענן". 

פרסים ומועמדויות
 שנה פרס קטגוריה מועמדות תוצאה הערות 2021 GLAAD Media Awards הסדרה הקומית הטובה ביותר Everything's Gonna Be Okay   Hollywood Critics Association TV Awards הסדרה הקומית הטובה ביותר בכבלים  

קישורים חיצוניים


הערות שוליים

קטגוריה:Freeform: תוכן מקור
קטגוריה:דרמות קומיות אמריקאיות
קטגוריה:אוטיזם בטלוויזיה
קטגוריה:מגפת הקורונה בטלוויזיה

קטגוריה:סדרות טלוויזיה על אחיות
קטגוריה:סדרות טלוויזיה על משפחות
קטגוריה:סדרות נעורים אמריקאיות
קטגוריה:תוכניות טלוויזיה באנגלית
קטגוריה:תוכניות טלוויזיה בנושא להט"ב
קטגוריה:תוכניות טלוויזיה על הורות
קטגוריה:תוכניות טלוויזיה שמתרחשות בלוס אנג'לס
קטגוריה:תוכניות להט"ב אמריקאיות
קטגוריה:סדרות טלוויזיה אמריקאיות שעלו לשידור בשנת 2020